**CQI การติดตามเด็กปฐมวัยที่มีปัญหาสุขภาพช่องปาก มารับบริการทันตกรรม ในโรงพยาบาลห้วยผึ้ง**

เจ้าของผลงาน น.สอรพิน เวศนวงค์ ตำแหน่งเจ้าพนักงานทันตสาธารณสุขปฏิบัติงาน
เลขบัตรประชาชน1461300099580 โทร.0921344889

บทนำ

เนื่องด้วยฝ่ายทันตกรรม โรงพยาบาลห้วยผึ้งได้ออกดำเนินทันตสาธารณสุขในศพด.ในเขตที่รับผิดชอบและได้นัดรักษาเด็กปฐมวัยที่มีปัญหาฟันน้ำนมผุ ในช่องปากที่สามารถอุดได้มารับการรักษาที่โรงพยาบาล เพื่อให้เด็กได้รับการรักษาอย่างรวดเร็วเพื่อลดปัญหาการถอนฟันวัยอันควรเนื่องจากฟันน้ำนมมีหน้าที่ใช้เคี้ยวอาหารและเก็บที่ไว้ให้ฟันแท้ที่จะขึ้นมาแทนเมื่อมีฟันกรามน้ำนมที่แข็งแรง สามารถใช้เคี้ยวอาหารได้ดี เด็กก็มีสุขภาพดีแข็งแรง ดังนั้นการมีฟันน้ำนมใช้งาน กระดูกที่รองรับฟันก็จะได้รับการกระตุ้นให้เติบโตขยายใหญ่ขึ้นตามธรรมชาติ หากฟันน้ำนมถูกถอนไป ทั้งกระดูกและพื้นที่ในช่องปากก็จะลดลง ส่งผลให้ฟันแท้เบียดเกได้ และจะผลกับช่วงฟันน้ำนมผสมกับฟันแท้ที่ทยอยขึ้นมา เด็กที่มีฟันน้ำนมผุอยู่และไม่ได้รักษา จะมีเชื้อโรคฟันผุจำนวนมากในช่องปาก ทำให้ฟันซี่อื่นๆผุได้ง่าย รวมไปถึงฟันแท้ที่ขึ้นมาใหม่ก็จะผุได้ง่ายตามไปด้วย

ดังนั้นจึงได้หาแนวทางการติดตามเด็กที่มีปัญหาฟันผุที่ไม่มาอุดฟันตามนัด มารับบริการอุดฟัน และหาสาเหตุของการไม่มาตามนัด เพื่อไม่ให้เกิดปัญหาซ้ำในปีถัดไป

วัตถุประสงค์

1.เพื่อให้เด็กปฐมวัยมารับการรักษาที่โรงพยาบาลห้วยผึ้ง

2.เพื่อให้ทราบถึงปัญหาในการมารับบริการที่โรงพยาบาลห้วยผึ้ง

กลุ่มเป้าหมาย

เด็กปฐมวัย 3-5ปี ในเขตรับผิดชอบที่ได้ใบนัด จำนวน 54 คน

สถานที่

ศูนย์พัฒนาเด็กเล็กในเขตรับผิดชอบ